Ramazon Hayiti kuni “Korzinka.uz” do‘konlari erta tongdan ish boshlaydi

“Korzinka.uz” supermarketlar tarmog‘i 26-iyun — Ramazon Hayiti kunida soat 05:30 dan boshlab ishlashini ma’lum qildi.

Mavjud 19 ta do‘kondan faqatgina “Next” ko‘ngilochar savdo majmuasidagi hamda DISKONT turkumidagi supermarketlar mazkur grafikka kiritilmadi.
Aytish kerakki, tarmoq muqaddas ayyom munosabati bilan haftalik elektron katalogining maxsus sonini ham taqdim etdi. Unda xaridorlar bayram mahsulotlari hamda hadya qilinadigan buyumlar uchun eng yaxshi chegirmalar va aksiyalar bilan tanishishi mumkin.
Jumladan, dasturxon uchun zarur bo‘lgan non mahsulotlari, shirinliklar, pishiriq tayyorlashga ketadigan masalliqlar, mevalar, go‘sht va sut mahsulotlari hamda boshqa tovarlar uchun hamyonbop narxlar e’lon qilingan.
Eslatib o‘tamiz, “Korzinka.uz” tarmog‘i har hafta o‘zining Telegram kanalida eng sara chegirmalar, takliflar va aksiyalardan iborat elektron katalogni berib boradi.